Vakararavi vua na Kalou o ira na kila na yacana (10)
Vei koya na dairekita ni Mucelapeni.* Na sere i Tevita.א [Alefa]9 I Jiova, au na vakacaucautaki kemuni ena lomaqu taucoko,Au na tukuna na nomuni cakacaka vakatubuqoroqoro kece.+2 Au na marau vakalevu qai reki ena vukumuni,Au na sere ena vakacaucau ina yacamuni, o kemuni sa Cecere Duadua.+ב [Peca]3 Nira suka na kequ meca,+Era na tarabe, ra qai mate mai matamuni.4 Ni oni totaka na noqu cakadodonu,Oni vakataulewa ena yalododonu mai na nomuni idabedabe vakaturaga.+ג [Kimela]5 Oni vunauca na veimatanitu,+ qai vakarusa na daucaka ca,Oni bokoca na yacadra me tawamudu, io me tawamudu.6 Sa vakarusai vakadua na meca,Oni cavuraka na nodra koro,Ena qai oti vakadua na kedra ivakananumi.+ה [Ai]7 Ia o Jiova ena lewa me tawamudu,+E vakataudeitaka ena lewadodonu na nona idabedabe vakaturaga.+8 Ena lewa na vuravura* ena yalododonu,+Ena tauca na lewa ni yalododonu vei ira na veimatanitu.+ו [Vau]9 O Jiova ena ivakaruru tudei* vei ira na vakasaurarataki,+E ivakaruru tudei ena gauna ni leqa.+10 Era na vakararavi vei kemuni o ira na kila na yacamuni,+Oni na sega vakadua ni biuti ira na vakasaqarai kemuni Jiova.+ז [Sayini]11 Ni sere ena vakacaucau vei Jiova, e tiko mai Saioni,Vakatakila nona cakacaka vei ira na veimatatamata.+12 Ni nanumi ira o koya e veisausaumitaka na dra,+Ena sega ni guilecava na nodra tagi na vakararawataki.+ח [Eca]13 I Jiova, ni lomani au, ni raica na nodra vakararawataki au o ira na cati au,O kemuni oni vakaturi au mai na matamata ni mate,+14 Meu rawa ni tukuna na nomuni cakacaka lagilagi ena matamata ni goneyalewa ni Saioni,+Qai marautaka vakalevu na nomuni veivakabulai.+ט [Teca]15 Era sa lutudromu na veimatanitu ena qara era cakava,Sa tacori na yavadra ena lawa era vunia.+16 E kilai o Jiova ena lewa e tauca.+E coriti na daucaka ca ena cakacaka ni ligana.+Hikaioni.* (Sela)י [Yota]17 Era na suka ina iBulubulu* na daucaka ca,Na matanitu kece era guilecava na Kalou.18 Ia ena sega ni guilecavi tiko ga na dravudravua,+Se me yali vakadua na nona inuinui na yalomalua.+כ [Kafa]19 I Jiova, ni tucake! Kua ni laiva me qaqa na tamata.Mera lewai mada ga na veimatanitu e matamuni.+20 I Jiova, ni vakarerei ira mada,+Mera kila na veimatanitu nira tamata ga. (Sela)
fij_Latn fij_Latn